**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL NEKILNOJAMOJO TURTO DEBRECENO G. 41, KLAIPĖDOJE, PERDAVIMO VALDYTI, NAUDOTI IR DISPONUOTI PATIKĖJIMO TEISE“ PROJEKTO**

**1. Sprendimo projekto esmė, tikslai ir uždaviniai.**

Šiuo tarybos sprendimo projektu siekiama perduoti Klaipėdos miesto sporto centrui valdyti patikėjimo teise negyvenamąsias patalpas Debreceno g. 41, Klaipėdoje.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybei nuosavybės teise priklauso pastatas Debreceno g. 41, Klaipėdoje. Dalį šio pastato patalpų patikėjimo teise valdo Savivaldybės administracija.

113,02 kv. metro patalpos pagal panaudos sutartį buvo perduotos Klaipėdos miesto sunkiosios atletikos sporto klubui. Pablogėjus finansinei situacijai klubas kreipėsi dėl panaudos sutarties nutraukimo, pasirašytas susitarimas dėl panaudos sutarties nutraukimo.

Klaipėdos miesto savivaldybės administracija gavo Klaipėdos miesto sporto centro prašymą dėl nurodytų 113,02 kv. m patalpų Debreceno g. 41, Klaipėdoje, perdavimo valdyti patikėjimo teise. Sporto centras nurodė, kad šios patalpos bus naudojamos tolimesniam sunkiaatlečių ruošimui.

**3. Kokių rezultatų laukiama.**

Klaipėdos miesto sporto centrui perduodamos savivaldybei priklausančios patalpos, kurias jis galės naudoti savo funkcijų vykdymui.

**4. Sprendimo projekto rengimo metu gauti specialistų vertinimai.**

Negauta

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinamas efektyvus savivaldybės turto valdymas, naudojimas ir disponavimas juo.

Teikiame svarstyti šį sprendimo projektą.

Turto skyriaus vedėja Genovaitė Paulikienė